ທ່ານ ທ​ຣຳ ໃຫ້ຄວາມ​ສົນ​ໃຈ ​ໂດຍ​ກົງ ວ່າ ຢູ​ເຄ​ຣນ ຈະ​ເປີດ​ການ​ສືບ​ສວນ ທ່ານ ໄບ​ເດັນ ຫຼືບໍ່
ທ່ານ​ປະ​ທາ​ນາ​ທິ​ບໍ​ດີ​ຍັງ​ໄດ້​​ເວົ້າລໍ້ຫຼິ້ນ ​ກ່ຽວ​ກັບ ​ການ​ເປີດ​ເຜີຍ​ຂໍ້​ມູນ ກ່ຽວ​ກັບ “ການ​ລົມ​ໂທ​ລະ​ສັບ​ຄັ້ງ​ທີ​ສອງ,” ເຊິ່ງ​ແທ້​ຈິງ​ແລ້ວ​ເປັນ​ຄັ້ງ​ທຳ​ອິດ​ຂອງ​ສອງ​ຄັ້ງ​ນັ້ນ. 
ປະທານາທິບໍດີ ສະຫະລັດ ທ່ານ ດໍໂນລ ທຣຳ ໄດ້ໃຫ້ຄວາມສົນໃຈໂດຍກົງວ່າ ຢູເຄຣນ ຈະເປີດການສືບສວນສອບສວນ ກ່ຽວກັບ ນຶ່ງໃນຜູ້ທ້າຊິງເອົາຕຳແໜ່ງຄົນສຳຄັນ ຈາກພັກເດໂມແຄຣັດ ສຳລັບການເລືອກຕັ້ງປີ 2020 ຄືອະດີດຮອງປະທານາທິບໍດີ ທ່ານ ໂຈ ໄບເດັນ, ໃນເວລາທີ່ທ່ານໄດ້ກັກການຊ່ວຍເຫຼືອທາງທະຫານທີ່ສຳຄັນສຳລັບລັດຖະບານ ກີຢິບ ນັ້ນ, ນັກການທູດ ອາເມຣິກັນ ລະດັບສູງໃນ ຢູເຄຣນ ໄດ້ກ່າວໃນການສືບສວນເພື່ອຟ້ອງຮ້ອງທ່ານ ທຣຳ ເມື່ອວັນພຸດວານນີ້ ໃນຂະນະດຽວກັນ, ປະທານາທິບໍດີ ທຣຳ ໄດ້ກ່າວຕໍ່ບັນດານັກຂ່າວໃນກອງປະຊຸມຖະແຫຼງຂ່າວກັບປະທານາທິບໍດີ ເທີກີ ທ່ານ ຣີເຊັບ ໄຕຢິບ ເອີດູອານ ວ່າການໃຫ້ປາກຄຳການຟ້ອງຮ້ອງແມ່ນ “ການຊອກຈັບຜິດ” ແລະ “ເປັນເລື່ອງຕະຫຼົກ ” ທ່ານໄດ້ກ່າວວ່າ ທ່ານບໍ່ໄດ້ເບິ່ງການດຳເນີນການທີ່ອອກໂທລະພາບນັ້ນ “ແມ່ນແຕ່ນາທີດຽວ” ເພາະວ່າທ່ານໄດ້ຄາວຽກໃນການພົບປະກັບທ່ານ ເອີດູອານ ທ່ານປະທານາທິບໍດີຍັງໄດ້ເວົ້າລໍ້ຫຼິ້ນ ກ່ຽວກັບ ການເປີດເຜີຍຂໍ້ມູນ ກ່ຽວກັບ “ການລົມໂທລະສັບຄັ້ງທີສອງ,” ເຊິ່ງແທ້ຈິງແລ້ວເປັນຄັ້ງທຳອິດຂອງສອງຄັ້ງນັ້ນ ທ່ານໄດ້ກ່າວວ່າທ່ານໄດ້ຄິດວ່າການເປີດເຜີຍແມ່ນມີກຳນົດໃສ່ວັນພະຫັດມື້ນີ້ ແຕ່ບໍ່ໄດ້ເວົ້າວ່າຂໍ້ມູນດັ່ງກ່າວແມ່ນສຳເນົາ ຫຼື ສຽງອັດ ພັກຣີພັບບລີກັນໄດ້ຮຽກຮ້ອງການໃຫ້ປາກຄຳຈາກຜູ້ແຈ້ງຄວາມຜິດ ຜູ້ທີ່ໄດ້ເປີດເຜີຍຂໍ້ມູນໃນຕອນທຳອິດ ທີ່ໄດ້ນຳໄປສູ່ການໃຫ້ປາກຄຳການຟ້ອງຮ້ອງຕໍ່ມະຫາຊົນ ຄະນະກຳມະການສະພາຕ່ຳທີ່ຈັດການໃຫ້ປາກຄຳ ໄດ້ລົງຄະແນນສຽງຕາມຖັນແຖວຂອງພັກໃນວັນພຸດວານນີ້ ເພື່ອເລື່ອນເວລາການອອກຄຳຮ້ອງເພື່ອຮຽກຕົວຜູ້ແຈ້ງຄວາມຜິດໃຫ້ມາປາກົດຕົວ ທ່ານ ໄມຄ໌ ຄອນເວ ສັງກັດພັກຣີພັບບລີກັນ ຈາກລັດ ເທັກຊັສ ໄດ້ກ່າວຕໍ່ປະທານຄະນະກຳມະການສືບລັບສະພາຕ່ຳ ທ່ານ ອາດຳ ຊິຟ ສັງກັດພັກເດໂມແຄັດ ໃນລະຫວ່າງການຟັງຄຳໃຫ້ການວ່າ “ຂ້າພະເຈົ້າຮູ້ວ່າທ່ານຢ້ານທີ່ຈະຟັງຄຳເວົ້າຈາກຜູ້ແຈ້ງຄວາມຜິດ ” ທູດ ພິເສດປະຈຳ ຢູເຄຣນ, ທ່ານ ວິລລຽມ ເທເລີ, ໄດ້ບັນລະຍາຍເຖິງການສົນທະນາລັບທີ່ຜູ້ຊ່ວຍພະນັກງານຂອງທ່ານໄດ້ຍິນໃນວັນທີ 26 ກໍລະກົດທີ່ຜ່ານມາ ນັ້ນແມ່ນນຶ່ງວັນຫຼັງຈາກທ່ານ ທຣຳ ໄດ້ຂໍໃຫ້ປະທານາທິບໍດີ ຢູເຄຣນ ທ່ານ ໂວໂລດີເມຍ ໃນການລົມໂທລະສັບດົນເຄິ່ງຊົ່ວໂມງ ເພື່ອສືບສວນທ່ານ ໄບເດັນ, ແລະ ວຽກງານຂອງລູກຊາຍຂອງທ່ານ, ທ່ານ ຮັ້ນເຕີ ໄບເດັນ, ສຳລັບບໍລິສັດແກັສທຳມະຊາດ ບູຣິສມາ ຂອງ ຢູເຄຣນ ແລະ ທິດສະດີທີ່ບໍ່ມີຄວາມຈິງທີ່ວ່າ ຢູເຄຣນ, ບໍ່ແມ່ນ ຣັດເຊຍ, ໄດ້ແຊກແຊງການໂຄສະນາຫາສຽງຂອງທ່ານ ທຣຳ ໃນປີ 2016 ສຳລັບຕຳແໜ່ງໃນທຳນຽບຂາວ ທ່ານ ເທເລີ ໄດ້ກ່າວວ່າ ຜູ້ຊ່ວຍໄດ້ຍິນການສົນທະນາລະຫວ່າງທ່ານ ທຣຳ ກັບ ທ່ານ ກໍດອນ ຊັອນແລນ, ຜູ້ບໍລິຈາກເງິນທາງການເມືອງນຶ່ງລ້ານໂດລາ ທີ່ທ່ານປະທານາທິບໍດີໄດ້ແຕ່ງຕັ້ງ ໃຫ້ເປັນເອກອັກຄະລັດຖະທູດປະຈຳສະຫະພາບ ຢູໂຣບ ທ່ານ ເທເລີ ໄດ້ໃຫ້ປາກຄຳວ່າ “ສະມາຊິກຂອງພະນັກງານຂອງຂ້າພະເຈົ້າໄດ້ຍິນປະທານາທິບໍດີ ທຣຳ ລົມໂທລະສັບ, ຖາມເອກອັກຄະລັດຖະທູດ ຊັອນແລນ ກ່ຽວກັບ ການສືບສວນສອບສວນ ເອກອັກຄະລັດຖະທູດ ຊັອນແລນ ໄດ້ກ່າວຕໍ່ປະທານາທິບໍດີ ທຣຳ ວ່າ ຢູເຄຣນ ແມ່ນພ້ອມທີ່ຈະກ້າວໄປໜ້າ ” ທ່ານ ເທເລີ ໄດ້ກ່າວວ່າ ການໄດ້ຍິນການສົນທະນາດັ່ງກ່າວໄດ້ສະແດງໃຫ້ເຫັນວ່າ ໃນເວລານັ້ນທ່ານ ທຣຳ ໄດ້ເປັນຫ່ວງ “ກ່ຽວກັບການສືບສວນສອບສວນ ຫຼາຍກວ່າການຊ່ວຍເຫຼືອທາງທະຫານສຳລັບ ຢູເຄຣນ ແລະ ການຢ້ຽມຢາມຂອງທ່ານ ເຊເລັນສກີ ກັບທ່ານ ທຣຳ ຢູ່ທຳນຽບຂາວ ທີ່ຜູ້ນຳ ຢູເຄຣນ ຕ້ອງການ, ຂຶ້ນກັບວ່າ ຢູເຄຣນ ຈະເປີດການສືບສວນສອບສວນຫຼືບໍ່